JohanHeinsen/ENO huggingface dataset:
Viborger Samler, 1842-09-12
Man synes i Udlandet at ville betvivle den i Maimaaned (13de Juni, efter Andre 23de Juni) stedfundne blodige Affaire imellem de russisk-transcaucasiske Stridskræfter og de krigerske Eircassiere, hvilken Kamp varede i 4 Dage og tilføiede vore Krigere følelige Tab, – fordi ingen officiel Beretning er bleven publiceret derom; men det er kun altfor sandt at den blodige Kamp har fundet Sted, og dens sørgelige Udfald maa fornemmelig tilskrives det for vore Krigere saa særdeles ugunstige Terrain, hvorpaa vore Fiender bygge deres eneste Haab i denne Kamp, hvis Ende ikke er at forudsee. Jøvrigt fegtede vore Tropper med mageløs Tapperhed og Udholdenhed. En Oberst, der overbragte Efterretningen og Slaget ankom hertil faa Dage for Julifesten. Hans Budskab var ligesaa uventet som uvelkomment; det blev ham betydet, at han flux skulde begive sig paa sin Post. Det lidte Tab uagtet, trænge vore tappre Krigere under den uforfærdede Gen. Grabbes Commando bestandig frem. Man søger at indeslutte de vilde Bjergboere fra alle Sider, hvilken Operationsplan fører vel langsomt, men deste sikkrere til det tilsigtede Maal. (Augsb. Allg. Zeit.)J Børsenhalle er af en Person, der fører Mærket Gtz, indrykket en Gjendrivelse af Morn. Heralds og Britannias Beretninger og den projecterede Sammensværgelse i St. Petersburg.
Viborger Samler, 1842-09-12
Rhinpreussen. Fra Düsseldorf berettes under 3die Septbr., at Kongen af Preussen har den 2den September mønstret det 7de Armeecorps. Den 3die September var af Kongen arrangeret et Diner for samtlige Generaler og Statsofficierer af det 7de Armeecorps, hvortil ogsaa Ridderskabet m. fl. vare indbudne. Efter Taffelet, vil Kongen afreise til Köln.
Viborger Samler, 1842-09-12
Schlesien. Landeck, den 26de August; Siden den 17de raser ved det sydostlige Affald af Schneeberg i de fyrstl. Lichtensteinske Skove i Herskabet Goldstein en stor Skovbrand; allerede ere over 2000 Favne Brænde blevne et Rov for de vidt om sig gribende Flammer, og indtil i Dag er det endnu ei lykkets at blive Herre over Jlden.
Viborger Samler, 1842-09-12
Vestpreussen. Danzig, den 25de August. Man har her med Skræk erfaret Handelshuset Bakers Bankerot i London. Denne Fallit bevirkedes navnligen derved, at Baker, bestormet af Creditorer, maatte bringe til Markedet de store Forraad af Hvede (12000 Læster) som Handelshuset havde liggende. Dette Hovedkulds salg har foranlediget de sidste ulykkelige Conjuncturer i Kornhandelen. Man har beregnet, at for hver Schilling Hveden falder pr Qvtr., taber hiint Huus 35000 Rthlr. pr. Crt. - Bankerotten beløber sig til 400000 Lstl. d. c. 3,600,000 Rbdlr. (Efter engl. Blade er den kun anslaaet til 200,000 Lstl.)
Viborger Samler, 1842-09-12
Fra det Nassauske af 1ste Septbr. Regnen, vi i saa lang Tid saa længselsfuldt have imødeseet, har indfundet sig, og vi tør nu gjøre Regning paa en god Høst; uden Regn vilde det have seet betænkeligt ud; i 4 Uger stod Druen stille. Mærkeligt er det uhyre Antal af Markmuus og Hvepser, der ere høist fordærvelige for Druerne, Pærerne og Svedskerne. Paa mange Steder udsættes Belønninger for Ødelæggelsen af begge Slags Utøi.
Viborger Samler, 1842-09-12
Nyeste Postefterretninger. Rhinpreussen. Køln, den 4de Septbr. Kongen af Preussen har idag lagt Grundstenen til Fuldførelsen, af den prægtige catholske Domkirke. Det var under Udraabet "Allaf (Alaaf) Køln!" at Kongen igjorde de første Hammerslag. J sin Tale ved denne overordentlige Høitidelighed sagde Kongen: "Domkirken i Køln - derom beder jeg Gud! – rage over denne Stad, raae over hele Tydskland, rage over Tider, rige paa Menneskefred, rige paa Gudsfred indtil Dagenes Ende! (Afbrydelse ved høie Jubelraab) Mine Herrer af Køln Deres Stad har ved denne Bygning meget forud fremfor alle Stæder i Tydskland, og Staden selv har paa det Værdigste erkjendt dette. Jdag tilkommer den denne Selvroes. Udraaber med mig - og under dette Udraab vil jeg gjøre Hammerslagene paa Grundstenen - udraaber med mig Stadens tusindaarige Lov og Priis: Alaaf Køln Kongeriget Sachsen. Dresden, den 6te September. Gaarsdagens Fest - Constitionsfesten - gik ikke af uden Excesser, til hvilke den egentlige Aarsag fornemmelig maa søges i den store Mangel paa Meel, høie Brød priser, overvættes Nydelse af stærke Drikke, og maaskee Erindringen om den saakaldte store Uge, i hvilken Mangen belønnedes paa offentlig Regning med Mad og Drikke for en tilsyneladende udviist Jver, Pøbelen havde i sin indbildte Viisdom udregnet, at da der i en Række af Aar førend Constitutionens Jndførelse ikke havde hersket Meelmangel, saa maatte absolut den Tid, i hvilken derikke gaves nogen Constitution, være bedre end Nutiden, og at det derfor var ønskeligt at afskaffe Constitutionen for at kunne faae Bugt med Brødmangelen. Af en 12 Md. stærk Militairpatrouille arresteredes et Dusin Rolighedsforstyrrere.
Viborger Samler, 1842-09-12
Kongeriget Hanover. Hanover, den 7de September. Kongen af Hanover, som havde begivet sig til Rhinen for der at bivaane de skjønne Manoeuvrer, er i Staden Düsseldorf bleven angreben af en catarhalsk Feber, der vil tvinge Monarken - hedder det i den første Lægebulletin af 4de September – til at holde Sengen i nogle Dage. Med Feberen er Hoste forbunden. J den anden Bulletin af 5te Septbr. meldes, at Kongen har havt en rolig Nat, at Feberen er forsvunden, og at Monarkens Befindende lader haabe en snarlig fuldkommen Restitution. – J en anden Skrivelse (uden Dat.) fra Hanover hedder det, at Monarkens Jldebefindende er foranlediget ved betydelige Anstrengelser og Strabadser ved den sidste Revue, og at Lægen Schulein er kaldet til Monarken.
Viborger Samler, 1842-09-12
Ved "Børsenhalles Slutning (Fredagen den 9de September) var Londoner-Posten af 6te Septbr. ei ankommen til Hamborg. Dog var Dampskibet, der overfører, Posten, ankommen den 9de til Curhaven.
Viborger Samler, 1842-09-12
Frankerig. Paris, den 5te Septbr. J Anledning af det franske Cabinets Tilbud at bilægge Differentserne imellem Spanien og Portugal skal der fra Madrid være indløbet det Svar, at den engelske Gesandt – Astonallerede i sin Regjerings Navn har tilbudt Englands Mægling, og at Regenten havde modtaget dette Tilbud. Jøvrigt skulle efter de sidste Efterretninger hine Differentser, næsten ganske være udjævnede.
Viborger Samler, 1842-09-12
Af 459 Deputerede i det nuværende Kammer ere 189 gagerede Embedsmænd.
Viborger Samler, 1842-09-12
Man forsikkrer, at Victor Hugo og Casimir Deelavigne ville med det Allerførste vorde udnævnte til Pairs.
Viborger Samler, 1842-09-12
De forskjellige Provindser i Algerien have nu Franskmændene og Udlændingene indbefattede, dog med Undtagelse af Hæren en Befolkning af 5,600,000 Sjæle.
Viborger Samler, 1842-09-12
Galignanis Messenger meddeler Følgende: "Til det af americanske Journaler meddeelte Factum, at en Tractat er undertegnet i Washington imellem Storbritannien og de forenede Fristater kunne vi endnu føie den positive Efterretning, at Tractaten om Slavehandelens Undertrykkelse ligeledes er undertegnet af de respective Ministre, og henviist til Senatets Sanction. Jblandt denne Tractats Bestemmelser er een, ifølge hvilken begge Regjeringers Skibe i det Hele i det mindste skulle føre 80 Kanoner (that both governments are to have vessels carrying in the whole at least eightyguus.) (Meningen er uforstaaelig.) Ogsaa har man truffet en Overeenskomst om gjensidig Udlevering af flygtede Forbrydere. Det længe bestridte Spørgsmaal om Matrospressningen og om Skibene Caroline" og "Creoleere ligeledes ordnede.....
Viborger Samler, 1842-09-12
Jndenlandske Efterretninger. Fra Kiel meldes under 9de Septbr. at Hs. Maj. Dronningen af Danmark er efter en lykkelig Reise og i bedste Velgaaende ankommen fra Kjøbenhavn til denne Stad samme Dags Morgen Kl. 9 ombord paa det kongelige Dampskib "Ægir. Hs. Maj. modtoges af Hertugen af Holstein-Glücksborg, Prinds Frederik af Augustenborg og samtlige Byens Auctoriteter, og behagede efter flere Timers Ophold paa Slottet at fortsætte sin Reise til Pløen, hvor Hs. Maj. Kongen allerede igaar var indtruffet fra Meldorf over Neumünster.
Viborger Samler, 1842-09-12
Kjøbenhavn. Hr. Kmherre Levezau skal være i Begreb med at fratræde sin Post som Theaterchef til Hr. Conferentsraad Collin. (D. Ugeskr.)¬
Viborger Samler, 1842-09-12
J disse Dage har Capitain P. F. Deichmann udgivet en med megen Omhyggelighed udarbeidet Anciennitetsliste over samtlige Officierer i Landmilitairetaten, sluttet den 25de Mai d. A. J dette Værk findes først samtlige Officerer for hver enkelt af Armeens Braucher- og Corps anførte, derpaa en almindelig Liste over alle Officerer efter deres Anciennitet uden Hensyn til Vaaben eller Corps. Dette Arbeide, der er udstyret meget nitid og levner Plads til senere Tilføielser, maa vistnok ansees for meget fortjenstligt og hensigtsmæssigt, efterat Armeen nu nyligen har faaet en Organisation, efter hvilken der ved Avancement ene tages Hensyn til Ancienniteten i hele Armeen, og ikke, som tidligere, alene i den enkelte Afdeling. Efter Capitain Deichmans Liste tæller Armeen ialt 712 Officierer, hvoraf 610 i virkelig Tjeneste og 102 stillede a la suite; 30 have Anciennitet som General, 27 som Oberst, 26 som Oberstlieutenant, 50 som Major, 247 som Capitain eller Ritmester, 188 som Premierlieutenant og 143 som Secondlieutenant. (Da.) Sognepræst for Holmens Menighed, Provst Holm, høitideligholder den 28de De, sit 50aarige Embedsjubilæum. -
Viborger Samler, 1842-09-12
Af Fædrelandet og "Dagen erfarer man, at en Deputation af Jslændere, Dhrr. Brijolf Peturson og Jon Sigurdsson, d. 7de De er afreist til Roeskilde forat overrække Procurator B. Christensen en Takadresse, underskreven af de herværende Jslændere, som repræsenterede 17 islandske Sysler, for hans Deeltagelse og Virksomhed i Althingssagen.
Viborger Samler, 1842-09-12
Den 6te De om Aftenen fandt to Forbedringshuus fanger Niels Christian Schmidt og Martin Severin Lagersdorff Leilighed til at undvige igjennem en Skorsteen, uagtet denne var forsynet med en tillaaset Jernrist. Hvorledes denne er bleven opbrudt, er endnu ubekiendt. Om den førstnævnte Fange, som fra sin tidligste Ungdom har vandret paa Lastens Bane, og senest var indsat i Straffeanstalten paa fire Aar for Løsgængeri, havde Politiet Vished for at han opholdt sig her i Staden, og det lykkedes den 8de De, om Formiddagen at paagribe ham, dog ikke førend han havde begaaet en endnu større Forbrydelse, end forhen, idet han med en i Ærmet skjult Kniv bibragte den Betient, som først paa greb ham, fire farlige Stik. Jsær det ene, som ramte Siden, skal være dybt, og Lægen paa Hospitalet, hvorhen den Saarede strax bragtes, har ikke endnu kunnet afgjøre, om dette Stik er livsfarligt. (Berl. Td.)
Viborger Samler, 1842-09-12
Den 5te September bleve de nye Faner til de i Provindserne stationerede Armeeafdelinger afsendte med Pakkeposten.
Viborger Samler, 1842-09-12
Her gaaer det Rygte, at den 10de Linie=Jnfanteri=Bataillon skal forlægges fra Kbhvn, til Flensborg. Hvis der virkelig skal forlægges Tropper til Flensborg, saa synes Valget af den 10de Bataillon at være meget hensigtsmæssigt, da den faaer de fleste af sine Rekrutter fra det nordlige Slesvig; men vi kunne dog fra en meget god Kilde forsikkre, at der idetmindste ikke endnu er taget nogen definitiv Bestemmelse i denne Sag. (Dv.)Man saae i Mandags Middag 10 Dampskibe liggende paa vor Rhed, nemlig: Ægir, Fr. VI. Chr. VIII, Prinds Carl, Malm, Hamlet, Dronning Elisabeth, le Tage fra St. Petersborg, Jupiter fra London, og Amsterdam fra Havre.
Viborger Samler, 1842-09-12
Jgaar (den 11te De) skulde paa det kgl. Theater opføres en Mindefest for Dr. Ryge, samt Oehlenschlagers herlige Nationalværk "Tordenskjold." Miss Harriets Rolle, som ellers udføres af Jfr. Ryge, vil dennegang blive overtaget af Madam Nielsen.
Viborger Samler, 1842-09-12
Natten imellem Torsdag og Fredag har man observeret, at nogle Personer paa Volden aldeles afklædte sig, rimeligviis for at iføre sig nye Klæder. Da man maatte antage, at disse Mænd vare de fra Slaveriet undvegne Fanger, bleve de strax eftersatte; men det lykkedes ikke at paagribe dem, da de in puris naturalibus flygtede ud over Volden. (Da.)¬
Viborger Samler, 1842-09-12
J Fredags Morges har en Bondekarl meldt sig hos Politiet og angivet, at han og hans Kjæreste, hvilken sidste var frugtsommelig ved ham, men hvem han desuagtet ikke maatte ægte for Forældrene, havde besluttet selv at gjøre Ende paa deres Dage. Denne Beslutning skulde udføres, paa Vesterfælled her udenfor Staden, og Pigen skulde være Dødens første Offer, hvem den trofaste Elsker skulde efterfølge. Karlen begyndte ogsaa Udførelsen af den fattede Beslutning, idet han med en Kniv overskjar Pigens Hals; men han manglede derefter Kraft til at fuldføre Mordet, paa sig selv, og han har nu saaledes selv meldt sig hos Politiet. (S. Bl.)
Viborger Samler, 1842-09-12
Jldebrande synes nu at høre til Dagens Orden paa den nordlige Side af Kjøbenhavn. Natten mellem den 2den og 3die De afbrændte den Drewsenske Shawlsfabrik paa Nørrebro, Natten mellem Mandag og Tirsdag i forrige Uge afbrændte Ballerup Kro, om Onsdagen afbrændte atter en Gaard i Ballerup, og i Torsdags maatte vi paany opleve en Jldsvaade, der aldeles lagde Utterslev Mølle i Aske. Jlden opstod omtrent Kl. 2 om Eftermiddagen, om først i Møllen eller i Vaaningshuset, lader sig ikke bestemme, da begge Bygninger i et Nu vare omspændte af Luerne, der fik forøget Næring ved endeel i Gaarden henliggende Tømmer, hvoriblandt færdigt tildannet Tømmer til tvende nye Møller. Efter Øievidners Beretning skal der ikke være hengaaet 10 Minuter, efterat Møllen var antændt, inden denne ganske sank sammen. Af alle Bygninger staaer ene Smedehuset tilbage. Da Møllen ligger paa en meget høi Bakke, savnedes der strax Vand. Under Forsøgene paa at redde noget af Jndboet, fandt trende af Møllens Folk, nemlig Mestersvenden, Drengen og Smeden deres Død i Luerne; den første blev funden liggende i sin Kiste, af hvis Jndhold han havde villet redde Noget. Desuden skal der efter Forlydende savnes en Svend, om hvem man endnu Jntet har erfaret, hvorimod de fornævnte trende Personers Liig ere fundne. Eieren Hr. Albrechtsen, der befandt sig inde i Bygningen, da Taget skred ned ved hans Side, og kun med Nød slap ud af en anden Side af Bygningen, skal ved denne Leilighed være bleven farligt forbrændt og er bragt paa Hospitalet. (Dag.)
Viborger Samler, 1842-09-12
Fra 1ste October d. A. vil der i Nakskov blive oprette en Sparekasse under Bestyrelse af en Direction, som for Øieblikket bestaaer af dHrr. Cancellieraad Fasting, Reservechirurg Møller, Kjøbmændene L. Theisen og J. A. Kisky, Kammerraad Wilhelm til Øllings, Kammerraad J. P. Schwensen til Karenslyst og Fuldmægtig Schou. Der haves desuden til Hensigt, at sætte et Laane Jnstitut i Forbindelse med Sparekassen. (Lollp.)
Viborger Samler, 1842-09-12
Vandmangelen har været saa stærk ved Elben, at man fra Glückstadt og Stade (7 og 4 Miil) har maattet hente Drikkevand i Hamborg, idet Brøndene vare udtørrede og Elbens Vand, paa Grund af Mangel paa fersk Tilløb, saa salt, at det ikke kunde drikkes.
Viborger Samler, 1842-09-12
J Jtzeboe er Natten imellem den 6te og 7de September opstaaet en heftig Jldebrand i de Vos's Sukkerraffinaderie. Eierens Vaaningshuus blev reddet ligesom og en Deel af den egentlige Fabrikbygning.
Viborger Samler, 1842-09-12
Handels=Efterretninger. Hamborg, den 9de Septbr. Tilforslerne af Kornvare atter meget ubetydelige i de sidste 8 Dage; men Spørgsmaalet efter Kornvare er ogsaa meget begrændset. Hvede har saa temmelig holdt sig i den forrige Priis, for enkelte Smaapartier betaltes endog engang imellem høiere Priser. Til Rug viste sig større Kjøbelyst, og Priserne ere nogle Rthlr. høiere. Af nyt dansk Byg 111 a 112 Pd. holl. Vægt - 11 Lpd. 9 Pd. a 11 Lpd. 10 Pd. dansk Vægt ankom nogle Partier, der kjøbtes noget billigere. Jøvrigt er ogsaa Byg betalt med høiere Priis. Af Havre er Forraadet lidet; Priserne nogle Rthlr. høiere. Raps holdtes i de forrige Priser, kun smaae Partier ere solgte.
Viborger Samler, 1842-09-12
Amsterdam, den 5te Septbr. Underhaanden blev Hvede ei solgt; ved Auction tilsloges til lavere Priser. J Rug var Omsætningen god til forrige Priser. Byg holdtes i høiere Priis, men uden Omsætning. Med Raps var det flant. Nationalbank-Actier noteredes i Fredags paa Kjøbenhavns Børs til 111 a 112 Rbd. Reisende med Dampskibet fra Aarhuus til Kallundborg, den 7de Septbr.: Oberstlieutenant v. Flindt, Klædefabrikant Joh. Renck, Handelsreisende O. Sunne, Jfrue C. Schou og H. Jensen, Bogtrykker H. Wissing, Frøken W. Linde. Med Jerndampskibet "Dronning Caroline Amalia" fra Kjøbenhavn til Aarhuus, den 7de Septbr.: Capitain v. Fuhrmann, Pastor Terpsøe, T. Kübnel med Kone, Moder og Barn, 4 Underofficierer og 2 Overconstabler, Hr. S. Lerke, N. Petersen, C. Hammerich, E. Wiberg med Domestique, Madame Baadsgaard, Cand. Hansen, C. Boche, Ludvigs med 2 Børn, Madame Hald med Datter, Bonden Andersen, Kjøbmand B. Hennings, Boghandler Kruse med Kone, Madamerne Foersom og Bay. N. Henriksen, Kjøbmand Boeck, 2 Søstre Poulsen med Barn, Cand. Fogh, N. Brendstrup, H. Møller, Lieutn. Hansen, Svend Rulfues. Fra Gaabense: Kjøbmand Walther. Med Samme fra Aarhuus til Kjøbenhavn, den 9de Septb.: Kammerherrerne Oberst v. Juul og Greve v. Holsteen, Stud. theol. Billring, Enkemad. H. Jensen, Sergeant P.J. Søeholm, Handelsfuldmægtig G. Busch, const. Amtsforvalter R. Meyer, Ølhandler P. Haulberg, Arbeidsmand Jacobsen med Kone og Barn, Tjener J. Nørgaard med Kone og Barn, Tjener J. Jacobsen, Lieutenant v. Bülow, Proprietairerne Olsen og P. Brendstrup, Jfr. C. Hammer, Skrædersvend Schlechter, Premierlieutenant v. Paludan, Pastor Carlsen med Kone og Datter, Dalau med Kone og Domestique, Mad. Pontoppidan, Hr. H. C. Crone, Student H. Vissing, Enkemad. E. Brendstrup, Guldsmed Momme, Fuldmægtig Basse, Bødkermester Bølger, Proprietair Andersen, Handelsbetjent V. Sabroe, Blomsterfabriqueur Kjer gaard, 85 Soldater. Til Flensborg: Skibsc. Mohrbytter. Med Dagvogen fra Viborg til Aarhuus, den 11te Septbr.: Jomtruerne Morville og Larsen, Hr. Brøndum.
Viborger Samler, 1842-09-12
AVERTISSEMENTS. Den offentlige Examen i Viborg Kathedralskole afholdes den 17de 23de September. Tilat overvære denne Examen, saa ofte som deres Leilighed tillader det, saavel som Translocationen, der foregaaer Tirsdagen den 27de September om Formiddagen Kl. 10, indbydes herved Disciplenes Forældre og Foresatte og overhovedet enhver Videnskabernes og Underviisningens Velynder. Viborg Kathedralskole, den 8de September 1812. C. F. Ingerslev, Undertegnede tager sig den Frihed at bekjendtgjøre, saavel for Jnden som Udenbyes, at jeg nylig er hjemkommen fra Kjøbenhavn, hvor jeg i en 14 Dage har ombyggelig udsøgt en Mængde nye Ting henhørende tilMode, Jndustri= og Brodeerhandelen, hvilket Alt udsælges til betydelig nedsatte Priser, f. Ex, smukke Baand 10 a 12 s. Alen, Kappeholdere 1 Mark, fineste hvide franske Handsker 4 Mk. 8 s. og saaledes alt Andet, efter samme Maalestok. Pauline Hald, Skive, den 10de Septbr. 1842. født Boserup.
Viborger Samler, 1842-09-12
Fortrinlig god Provstie-Sæderug kan strax erholdes a 7 Rbd. pr. Td. paa Grinderslevkloster pr. Skive, naar man henvender sig til Eieren Bjørn.
Viborger Samler, 1842-09-12
Udmærked god Sæde=Hvede faaes hos C. Thomsen.
Viborger Samler, 1842-09-12
Gode gule tidlig modne Kartofler, udsælges daglig i Tønde-, Skjeppe- og Fjerdingkarviis hos L. Worre.
Viborger Samler, 1842-09-12
At Reportitionen i Bye- og Herredsskriver Fæsters Boe vil blive fremlagt i en Skiftesamling, som afholdes paa Skive Raadstue Torsdagen den 29de September førstkommende, Kl. 10 om Formiddagen, bekjendtgjøres herved til Efterretning for alle Vedkommende. Skive Byfoged-Contoir, den 10de September 1832. H. Kolbye, const.
Viborger Samler, 1842-09-13
70 Aarg. No. 144. Kongelig allernaadigst privilegeret. Jibore. Stoltidende. Forsendes med Brevposten i Danmark og Hertugdømmerne.
Viborger Samler, 1842-09-13
Tingssagerer-BranHANISSEMENISSES Tirsdagen den 13de September 1842. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1842-09-13
Udenlandske Efterretninger. Frankerig. Der siges, at Regjeringen søger at formaae Kongen af Preussen til at betjene sig af Strassburger-Baseler-Jernbanen paa Reisen fra Rhinpreussen, til Fyrstendømmet Canton Neuschatel i Schweiz. Den Tilnærmelse, der i de sidste Maaneder har fundet Sted imellem Legitimisternes Fraction og de Conservative, har foranlediget flere selsomme Rygter. En i Forstaden Germain boende meget anseet Dame, som staaer i meget intim Forbindelse med det lille Hof i Gortz, skal i den sidste Tid være modtagen af flere Medlemmer af den kongelige Familie, og have havt hyppige Conferencer med 2 af Ludvig Philips Adjutanter. Man paastaaer at der tales om en Tilnærmelse imellem de 2 bourbonske Linier, og at der skulle være Underhandlinger i Gang om en Formæling imellem Hertugen af Bordeaux og Ludvig Philips Datter, Clemmentine; men under hvilke Betingelser, en saadan Mariage skulde finde Sted, – derom angives ikke et eneste Ord. Dette Rygte er i høieste Grad utroværdigt.
Viborger Samler, 1842-09-13
De engelske Journaler erklære positivt, at trods den af den franske Regjering decreterede Forhøielse i Tolden paa engelske Lærredsfabricata ere de engelske Manufacturer desuagtet i Stand til, hvad Stoffer af første Qvalitet angaaer, at bestaae Kampen med de franske Fabricata. Det hedder i det russiske Gesandtskabshötel, at Grev Pahlen med det Allerførste vil fra St. Petersburg vende tilbage paa Gesandtskabsposten ved Tuilleriernes Hof. (Directe Efterretninger fra St. Petersborg melde det Modsatte.)
Viborger Samler, 1842-09-13
Journalen Commerce omtaler den Ordkamp, der i de sidste Dage er opstaaet imellem Ministeriets og den venstre Sides Journaler med Hensyn til den sidste korte Sessions Resultater. Der undersøges nemlig, om denne Session har svækket eller befæstet Ministeriet. Det sidste paastaae de ministerielle Journaler; den venstre Sides Tidender, som Commerce omtaler deels som bedaarede og førte bag Lyset af Thiers, deels som Sidstnævntes Medskyldige, protestere imod en saa dristig Paastand. Commerce forundrer sig over Thiers's Redskabers Godtroenhed og Naivitet; hvorledes have disse blinde Redskaber, endog kun i et eneste Øieblik kunne drage i Tvivl, at Ministeriet maatte drage Fordeel af den det givne Henstand, af den det i selve Øieblikket af dets Nederlag givne Fordeel. Selv Thiers har jo gjennem Constitutionnel tydeligt givet at forstaae, at han i sin nuværende Stilling ikke vilde beskjeftige sig med at undersøge, om hans Holdning ikke vilde befæste Ministeriet. Ogsaa den personlige Regjering har vundet betydeligt ved den korte Session; man var, – takket være Thiers's og Oppositionens Forhold kommen saa vidt, at de saakaldte dynastiske Principer brøde ind fra alle Sider, og Formlen: "Kongen hersker og regierer har aldrig viist sig meere levende ved nogen Discussion end ved den over Regentskabsloven.
Viborger Samler, 1842-09-13
De franske Fonds ere stegne, hvilket tilskrives Jndflydelsen af Rothschilds Operationer.
Viborger Samler, 1842-09-13
Commerce melder, at Thiers allerede den 2den er reist igjennem Courtray for at begive sig til Lille; han har altsaa ikke opholdt sig længe i Holland, for der fra Grunden af at studere Digevæsenet og Vandbygningsystemet, saaledes som et Haagerblad har paastaaet. "Rigtignok, tilføier Commerce spottende, studerer Thiers hurtigt, og man vil ikke have forglemt, at han for nogle Aar siden sagde til Skatkammercantsleren paa sin Reise til England at han kunde disponere over 1/2 Time for at gjøre sig bekjendt med det engelske Finantssystem."
Viborger Samler, 1842-09-13
Som bekjendt har Diplomatien flere Gange gjort Skridt, til Fordeel for Don Carlos's Frigivelse. Lykkedes det end ikke at bevæge Guizot til denne høimodige Handling, saalænge Prætendenten vægrer sig ved at opgive sine Fordringer paa den spanske Throne, saa tilstodes der ham dog en større Frihed indenfor de ham anviste Grændser. Men for 14 Dage siden skal Don Carlos have gjort et Forsøg paa at flygte fra Bourges, og siden den Tid ere Forholdsreglerne saavel skjerpede imod ham som imod hans Familie.